**REPUBLIKA HRVATSKA**

**MINISTARSTVO REGIONALNOGA RAZVOJA**

**I FONDOVA EUROPSKE UNIJE**

***BILJEŠKE UZ FINANCIJSKE IZVJEŠTAJE ZA 2023. GODINU***

***Glava 06105***

Ministarstvo regionalnog razvoja i fondova Europske unije osnovano je temeljem Zakona o ustrojstvu i djelokrugu ministarstava i središnjih tijela državne uprave (N.N. 150/11) od 22.12.2011 godine.

Vlada RH je dana 30.11.2018. godine donijela Uredbu o prestanku važenja Uredbe o osnivanju Agencije za regionalni razvoj, te prestanku rada ARR od 1. siječnja 2019. godine. Sve poslove i imovinu, financijska sredstva preuzima MRRFEU (čl.29.st.1 Zakona o ustrojstvu i djelokrugu rada ministarstava i drugih središnjih tijela državne uprave N.N. 113/18).

# BILJEŠKE O PRIHODIMA I RASHODIMA, PRIMICIMA I IZDACIMA

**Prihodi poslovanja**

|  |  |
| --- | --- |
| Šifra 6 | Ukupni prihodi poslovanja Ministarstva za izvještajno razdoblje iznose 282,5 mil.eur, što je za 35% povećanje u usporedbi s prethodnom godinom. Razlog više ostvarenih prihoda vezan je za 40 mil. eur većih prihoda iz EU izvora (kraj programskog razdoblja 2014-2020), te za 30 mil. eur većih prihoda iz proračun, koji su u korelaciji sa većim rashodima vezanim uz sufinanciranje EU projekata, potpomognutih područja, razvoj otoka i regionalnih razvojnih projekata. |

|  |  |
| --- | --- |
| Šifra 63 | Pomoći iz inozemstva i od subjekata unutar opće države u strukturi ukupnih prihoda sudjeluju s 62%, dok je u 2022. udio bio 64%. Cjelokupni iznos pomoći odnosi se na pomoći EU iz Europskog fonda za regionalni razvoj, Instrumenata europskog gospodarskog prostora, te IPA prekograničnih programa. 52 % pomoći ima karakter kapitalne pomoći financiranje programa, dok se 48% odnosi na tekuće pomoći–financiranje zajedničkog tehničkog tajništva. Pored programa Konkurentnost i kohezija kao najvećeg programa, Ministarstvo provodi i programe teritorijalne suradnje IPA. |

|  |  |
| --- | --- |
| Šifra 66 | Prihodi od prodaje proizvoda i robe te pruženih usluga iznose svega 2.965 eur i iznose svega 53% od prošlogodišnjeg iznosa i odnose se isključivo na prihode od pružanja usluga u internom kafiću ministarstva. |

|  |  |
| --- | --- |
| Šifra 67 | Prihodi iz proračuna iznose 38% ukupnih prihoda , a odnose se na prihode za financiranje rashoda poslovanja od 107,5 mil. eur, dok 112.735 eur otpada na prihode za nabavu nefinancijske imovine. Iznos prihoda za nabavu nefinancijske imovine za 18% je povećan u usporedbi sa 2022. godinom, budući da je došlo do povećanih izdataka za komunikacijsku i osobito za nabavku računalne opreme. Prihodima iz proračuna najvećim dijelom financirani su rashodi za sufinanciranje EU projekata 46 mil. eur. |

**Rashodi poslovanja**

|  |  |
| --- | --- |
| Šifra 3 | Ukupni rashodi poslovanja u izvještajnom razdoblju ostvareni su u iznosu od 285,3 mil. eur, što predstavlja povećanje za 36% u odnosu na visinu rashoda iz 2022. godine. Razlog povećanja rashoda krije se u činjenici što je došlo do povećanja kapitalnih pomoći unutar proračuna i temeljem prijenosa EU sredstava, subvencija, kao i kapitalnih donacija. |

|  |  |
| --- | --- |
| Šifra 31  | Rashodi za zaposlene ostvareni su u iznosu od 14,2 mil. eur, što je povećanje od 15% u odnosu na 2022. godinu. Razlog povećanja rashoda je povećanje osnovice za 2%, dodataka za najniža primanja, te 0,5% za navršene godine staža, te prekovremenih sati i pasivnog dežurstva, kao i povećanje samog broja službenika. Rashodi za zaposlene predstavljaju 5% ukupnih rashoda i to kao: * plaće za redovan rad u iznosu od 11,9 mil. eur (Šifra 3111),
* ostale rashode za zaposlene u iznosu od 423 tis. eur: dar djeci do 15 godina, jubilarne nagrade, regres, božićnica, otpremnine, doprinosi na plaće u iznosu od 1,9 mil. eur (Šifra 3132).
 |

Prosječan broj zaposlenih na osnovi stanja krajem mjeseca iznosi 500 službenika, dok je na bazi sati rada 458 . Evidentan je trend laganog povećanja broja službenika (2,5%), prelaskom iz drugih institucija javnog sektora.

|  |  |
| --- | --- |
| Šifra 32 | Materijalni rashodi ostvareni su u iznosu od 6,1 mil. eur, te su za 15% smanjeni u usporedbi s ostvarenjem za 2022 godinu. Uštede su ostvarene u iznosu od 1,1 mil. eur u odnosu na 2022. godinu, prvenstveno na intelektualnim uslugama i uslugama promidžbe i informiranja. |

|  |
| --- |
| Materijalni rashodi sudjeluju sa 2,1% u ukupnim rashodima ministarstva. |
| Troškovi zaposlenih i materijalni rashodi čine 7% ukupnih rashoda, što je pozitivan pokazatelj s gledišta učinkovitosti administrativnog osoblja, te je ispod standardiziranog za tehničku pomoć od 10%.Na naknade troškova zaposlenima otpada iznos od 989 tis. eur. (glavnina se odnosi na službena putovanja tehnička pomoć, IPA prekogranični projekti; naknade za prijevoz i rad na terenu, stručno usavršavanje ). Rashodi su povećani za 27% u odnosu na 2022. godinu, osobito službena putovanja, uslijed prestanka pandemije. |
| Rashodi za materijal i energiju iznose 433 tis. eur, ostvarenje je za 1% veće u odnosu na visinu iznosa za 2022. godinu, kao posljedica rasta cijena. |
| Najznačajniji dio otpada na energiju, zatim uredski materijal i ostale materijalne troškove.  |
| Rashodi za usluge iznose 4,4 mil. eur , te su za 20% manji u odnosu na iznos iz 2022. godine. Najveći iznosi odnose se na intelektualne usluge 1 mil eur, te su smanjene za 50% u odnosu na prošlu godinu. |
| Komunalne usluge iznose 40 tis. eur i za 70% su manje od nivoa iz 2022. godine, budući da je došlo do direktnog fakturiranja na ministarstvo, umjesto preko zakupodavca za poslovni prostor. |
| Zakupnine i najamnine od 1,8 mil. eur za 12% povećane u odnosu na 2022. godinu, razlog najam dodatnih automobila i najamnine novih dužnosnika. |
| Usluge tekućeg i investicijskog održavanja na nivou su ostvarenja za proteklu godinu. |
| Rashodi za usluge promidžbe i informiranja smanjene su za 49% u odnosu na 2022., zbog nove financijske perspektive 2021-2027. godine. |
| Rashodi za usluge telefona, pošte i prijevoza povećani su za 10% u odnosu na ostvarenje za 2022. godinu, uslijed većeg broja zaposlenih. |
| Računalne usluge povećane su za 95% kao posljedica ugovora o održavanju računalnih aplikacija, te dogradnje susatava EGOP. |
| Ostale usluge povećane su za 25% u odnosu na nivo rashoda iz 2022. godine. |
| Ostali nespomenuti rashodi poslovanja smanjeni su za 50%. Najviše za naknade troškova sudskih postupaka iz ranijih razdoblja. |

|  |  |
| --- | --- |
| Šifra 34 | Financijski rashodi ostvareni su u iznosu svega 1,1% prošlogodišnjih , a glavnina se odnosi na bankarske usluge, točnije usluge HBOR-a za poslove u ime i za račun ministarstva, nije bilo značajnih plaćanja kamata po izgubljenim sporovima. |

|  |  |
| --- | --- |
| Šifra 35 | Subvencije od 49,8 mil. eur vezane su za subvencije trgovačkim društvima, poljoprivrednicima i obrtnicima u okviru aktivnosti: Poticanje otočnog gospodarstva, odnosno izvornih otočnih proizvoda, te subvencije iz EU sredstava. Iznosi subvencija povećan je za 167% u odnosu na 2022 godinu. |

|  |  |
| --- | --- |
| Šifra 36 | Pomoći unutar opće države i u inozemstvo iznose 185,9 mil. eur,što predstavlja povećanje od 22 % u odnosu na 2022. kao posljedica dodjele sredstava jedinicama lokalne i područne samouprave iz proračunskih sredstava, odnosno temeljem prijenosa EU sredstava. Povećanje je najvećim dijelom posljedica većeg iznosa rashoda za razvojne projekate iz nacionalnih sredstava, kao i pomoći temeljm prijenosa EU sredstava. |

|  |
| --- |
| Udio ove vrste rashoda u ukupnim rashodima iznosi 65%, a odnose se na pomoći unutar općeg proračuna (kapitalne i tekuće) 67 mil .eur. Povećanje od 40% u odnosu na 2022.,osobito kapitalnih pomoći (sufinanciranje EU projekata). Pomoći proračunskim korisnicima drugih proračuna 6 mil eur , povećanje je za 27% u odnosu na iznos iz 2022. godine. |
| Pomoći temeljem prijenosa EU sredstava povećane su za 8% u odnosu na 2022., došlo je do realizacije programa ITU mali i veliki gradovi u okviru OPKK, te provedba IPA INTTERREG programa. Čak 80 mil. eur odnosi se na kapitalne pomoći, dok 19,8 mil eur čine tekuće pomoći. Kapitalne pomoći unutar opće države predstavljanju pomoći općinama i gradovima kroz projekte i programe regionalnog razvoja. |
| Ovdje svakako treba spomenuti projekte na otocima, razvoj potpomognutih područja, regionalni razvojni projekti, priprema i provedba EU projekata. Kroz spomenute projekte realizira se temeljna misija Ministarstva ravnomjerni regionalni razvoj, ove kategorije rashoda direktna su potpora gospodarskoj aktivnosti. |

|  |  |
| --- | --- |
| Šifra 37  | Naknade građanima i kućanstvima čine 1% ukupnih rashoda i na nivou su planiranog iznosa. Ova vrsta rashoda odnosi se na rashode u naravi kroz naknade vodoopskrbe jadranskih otoka. Iznos rashoda smanjen je za 24% kao posljedica relativno kišne godine. |

|  |  |
| --- | --- |
| Šifra 38 | Ostali rashodi u spomenutom razdoblju iznose 27,5 mil. eur. ili 10% ukupnih rashoda. Najznačajniji dio odnosi se na kapitalne donacije neprofitnim organizacijama, kapitalne pomoći kreditnim i ostalim financijskim institucijama, te trgovačkim društvima u javnom sektoru, kapitalne donacije iz EU sredstava i kapitalne pomoći iz EU sredstava. |

|  |  |
| --- | --- |
| Šifra Z005  | Ostvareni su ukupni rashodi poslovanja u obračunskom razdoblju u iznosu od 285,3 mil. eur. Gotovo 76% ukupnih rashoda poslovanja odnosi se na *kapitalne pomoći* i na *kapitalne donacije*, što naglašava razvojni karakter proračunskih rashoda. |

|  |  |
| --- | --- |
| Šifra Y001  | Manjak prihoda poslovanja iznosi 2,8 mil. eur, kao posljedica bržeg rasta rashoda od rasta prihoda poslovanja. |

|  |  |
| --- | --- |
| Šifra 96  | Obračunati nenaplaćeni prihodi poslovanja iznose 3,7 mil. eur, a odnose se na sredstva refundacije iz EU fondova (izvor 559,552), IPA, izvor 31. |

|  |  |
| --- | --- |
| Šifra 9661  | Obračunati prihodi od prodaje robe i usluga iznose 7.314 eur. |

|  |  |
| --- | --- |
| Šifra 4 | Rashodi za nabavu nefinancijske imovine iznose 187 tis. eur, te su povećani za 13% u odnosu na prethodnu godinu. Najznačajniji dio ulaganja odnosi se na uredsku opremu 178 tis. eur ( nabavka prijenosnih računala za rad od kuće), zatim komunikacijsku opremu 8 tis. eur.  |

|  |  |
| --- | --- |
| Šifra Y002 | Manjak prihoda od nefinancijske imovine iznosi 187.284 eur. |

|  |  |
| --- | --- |
| Šifra X678 | Ukupni prihodi i primici za izvještajno razdoblje iznose 282,5 mil.eur  |

|  |  |
| --- | --- |
| Šifra Y345 | Ukupni rashodi i izdaci iznose 285,5 mil. eur. |

|  |  |
| --- | --- |
| Šifra Y005 | Ukupan manjak prihoda i primitaka iznosi 3 mil. eur. . |

|  |  |
| --- | --- |
| Šifra 9221 | Preneseni višak prihoda i primitaka iznosi 4,9 mil. eur. |

|  |  |
| --- | --- |
| Šifra X006 | Višak prihoda i primitaka za iduće razdoblje od 1,9 mil eur, dobiven je nakon što je manjku prihoda i primitaka (Šifra Y005) , pridodan preneseni višak prihoda i primitaka (Šifra 9221-9222) . |

|  |  |
| --- | --- |
| Šifra 11K | Stanje novčanih sredstava na kraju izvještajnog perioda iznosi 0 eur. |

|  |  |
| --- | --- |
|   |  |

# BILJEŠKE UZ BILANCU

**Imovina**

|  |  |
| --- | --- |
| Šifra B001 | Imovina iznosi 10.157.424 eur, što predstavlja smanjenje vrijednosti za 2% u odnosu na početak godine, isključivo kao posljedica smanjenja vrijednosti financijske imovine, tj. potraživanja za dane avanse (avansi su pravdani sa stvarnim troškovima), te amortizacijom nefinancijske imovine.Struktura imovine je sljedeća:* Nefinancijska imovina s udjelom od 9% vrijednosti,
* Financijska imovina s udjelom od 91% vrijednosti.

Struktura imovine promijenjena je u odnosu na početak godine u smislu većeg udjela nefinancijske imovine. |

|  |  |
| --- | --- |
| Šifra 02 | Najznačajniji dio nefinancijske imovine odnosi se na proizvedenu dugotrajnu imovinu. Vrijednost građevinskih objekata nakon obračunate amortizacije iznosi 349.043 eur, a odnosi se na poslovni prostor u Splitu veličine 293m2. |

|  |  |
| --- | --- |
| Šifra 022 | Postrojenja i oprema najvećim dijelom odnose se na uredsku opremu i namještaj. Došlo je do povećanja vrijednosti opreme u odnosu na početak godine, kao posljedica nabavke računalne opreme (prijenosnih računala), te uredske opreme (stolica). |

|  |  |
| --- | --- |
| Šifra 023 | Prijevozna sredstva u cestovnom prometu vrijednosti su 4.417 eur. Ministarstvo trenutno ima 5 automobila u svojem vlasništvu, dok putem operativnog leasinga koristi još 12 automobila, te jedan na posudbi od MUP. |

|  |  |
| --- | --- |
| Šifra 026 | Nematerijalna proizvedena imovina smanjena je za 3, mil. eur, kao posljedica ispravka vrijednosti, te iznosi 0 eur.  |

|  |  |
| --- | --- |
| Šifra 1 | Financijska imovina iznosi 9,3 mil. eur,, te je za 5% smanjenjena u odnosu na početak godine, a sastoji se od: * Potraživanje za predujmove dane iz Fonda za sufinanciranje EU projekata u iznosu od 1,7 mil eur. Za navedeno ustrojena je analitička evidencija u računovodstvenom sustavu MRRFEU.
 |

|  |
| --- |
| * Potraživanja za prihode poslovanja iznose 6,2 mil. eur, što je povećanje za 25% vrijednosti s početka godine. Razlog leži u činjenici što su osjetno povećana potraživanja za pomoći od EU institucija.
* Potraživanje za dane zajmove iznosi 59.286 eur i za 62% su smanjena u odnosu na početak godine (Šifra 13), kao rezultat otplate zajmova.
 |
| Potraživanja za zajmove vezana su uz kredite bivšeg Fonda za regionalni razvoj, čije vođenje je povjereno HBOR-u u ime i za račun Ministarstva. Krediti Fonda za regionalni razvoj temeljem Ugovora i pojedinačnih odluka Fonda. HBOR je zaključio ugovore s korisnicima kredita (jedinice lokalne područne, regionalne uprave i samouprave) kojima su regulirani uvjeti kredita: rok otplate 15 godine uključujući i poček od 3 godine, kamatna stopa 2,5% godišnje na infrastrukturne projekte, 4% godišnje za gospodarske projekte. |
| Namjena za ulaganja u osnovna sredstva i najmanji mogući iznos potrebnih obrtnih sredstava. HBOR je zaključio 32 ugovora o kreditu s korisnicima kredita, sveukupno 35,3 mil. kn, a isplaćeno je korisnicima 33,3 mil. kn. Preostala nedospjela glavnica iznosi 56.345 eur, dok je dospjeli iznos glavnice 2.941 eur, radi se o kašnjenju od svega par mjeseci, budući da HBOR provodi mjere naplate, za što postoje instrumenti osiguranja plaćanja. |

|  |  |
| --- | --- |
| Šifra 16 | Potraživanja za prihode iz proračuna najvećim dijelom vezana su za potraživanja za prihode iz proračuna, za sljedeće namjene:* Potraživanja za vlastite prihode s naslova pruženih usluga FLC kontrolora, izvor 31, uplaćenih u proračun u iznosu od 180.197 eur;
* Potraživanja za sredstva EU IPA 1,4 mil. eur, izvor 51;
* 3,7 mil. eur potraživanja za sredstva refunadacije, izvori 559 i 552;
* Potraživanja za povrat sredstava po ugovorima iz ranijih godina u

iznosu od 328.401 eur koja će se uplatiti u državni proračun. |
|  Šifra 19  | Rashodi budućeg razdoblja odnose se na obračunatu plaću za 12. mjesec 2023. u iznosu od 1.303.965 eur. |

#

#  Obveze i vlastiti izvori

|  |  |
| --- | --- |
| Šifra 2 | Ukupne obveze iznose 3,6 mil. eur i predstavljaju 36% ukupnih izvora sredstava, te su za 81% povećane u odnosu na početak godine, kao rezultat povećanih poslovnih aktivnosti krajem 2023. godine. |

|  |  |
| --- | --- |
| Šifra 23 | Obveze za rashode poslovanja iznose 3,6 mil. eur .Najznačajnije obveze odnose se na obveze za predujmove iz EU fondova – pred-financiranje po projektima financiranim iz EU fondova 1,9 mil eur, obveze za IPA predujmove, zatim obveze za jamčevne pologe. Ove obveze povećane su odnosu na početak godine. Obveze prema zaposlenicima 1,3 mil.eur. odnose se na obračunatu plaću za 12.mjesec 2023. godine. Na obveze za subvencije odnosi se 356 tis. eur, dok na materijalne rashode otpada 140 tis. eur. |

# Obrazac obveze

|  |  |
| --- | --- |
| Šifra V001 | Obveze su na početku godine iznosile 2 mil.eur. Početkom godine ministarstvo nije imalo dospjelih, a nepodmirenih obveza iz protekle godine. |

|  |  |
| --- | --- |
| Šifra V002 | Tijekom 2023. godine stvorene su ukupne obveze u iznosu od 207,3 mil. eur. Najveći iznos otpada na ostale tekuće obveze 116,7 mil. eur, zatim obveze za zaposlene 14 mil. eur, obveze za kapitalne pomoći 16,7 mil.eur, materijalne rashode 6 mil. eur., subvencije 47,5 mil. eur. |

|  |  |
| --- | --- |
| Šifra V004 | Ukupno su u izvještajnom razdoblju podmirene obveze u iznosu od 205,7 mil. eur, što je uzrokovalo povećanju obveza na kraju izvještajnog razdoblja. |

|  |  |
| --- | --- |
| Šifra V006 | Stanje obveza na dan 31.12.2023. godine iznosilo je 3,6 mil eur, što je povećanje za 1,6 mil. eur u odnosu na stanje 01.01. 2023. godine. |

|  |
| --- |
| Obveze su redovito podmirivane o dospijeću, tako da ministarstvo nema dospjelih, a nepodmirenih obveza. Uobičajeni rokovi plaćanja iznose 30 dana od dana nastanka dužničko vjerovničkog odnosa. |

 **Vlastiti izvori**

|  |  |
| --- | --- |
| Šifra 9 | Vlastiti izvori iznose 6,5 mil. eur i odnose se na izvore iz proračuna i višak rezultata poslovanja. Na vlastite izvore otpada 64% ukupne pasive.Vlastiti izvore iz proračuna povećani su za 19 %, kao posljedica povećanja nefinancijske imovine. Vrijednost vlastitih izvora smanjena je za 1,86 mil. eur u odnosu na početak godine, kao posljedica godišnje amortizacije nefinancijske imovine i smanjenje vrijednosti financijske imovine. |

|  |  |
| --- | --- |
| Šifra 92211 | Višak prihoda poslovanja u iznosu od 2,8 mil.eur, rezultat je manjka prihoda poslovanja tekuće godine i prenesenog viška iz ranijih godina. |

|  |  |
| --- | --- |
| Šifra 92222 | Manjak prihoda od nefinancijske imovine iznosi 965 tis. eur. |

|  |  |
| --- | --- |
| Šifra 922 | Ukupni višak prihoda iznosi 1,88 mil. eur. |

|  |  |
| --- | --- |
| Šifra 96 | Obračunati su prihodi poslovanja u iznosu 3,67 mil. eur, odnose se na obračunate pomoći od međunarodnih organizacija i tijela EU, te prihode od kamata na zajmove, te prihode od pruženih usluga. |

|  |  |
| --- | --- |
| Šifra 996 | Izvan-bilančni zapisi 126,6 mil eur – na ovoj poziciji evidentirane su bankarske garancije za uredno izvršenje ugovora, kao i jamčevni polozi te potraživanja za isplaćene predujmove. Vrijednosti instrumenata osiguranja plaćanja :bankarske garancije, police osiguranja i bianco zadužnice iznose ukupno 135 mil. eur. Potencijalne obveze po sporovima u tijeku procijenjene vrijednosti 1,1 mil. eur. Dužnički vrijednosni papiri RHMJ-A-A/SDA vrijednost 540 mil. eur. Tijekom 2015. godine izvršen je postupak posljednje zamjene dužničkih vrijednosnih papira za dionice poduzeća u vlasništvu RH. |

|  |
| --- |
| U izvanbilančnim evidencijama nalaze se i potencijalni rashodi (dospijevaju u 2024. godini) na skupinama konta 363,366,381,382 koji zbog gotovinskog načela (konsolidacija na nivou države), nisu evidentirani kao obveze, ukupne vrijednosti 1,4 mil. eur. Vrijednost tuđe imovine koju koristi ministarstvo , namještaj od Croatia osiguranja u iznosu od 111.771 eur i automobili u leasingu 366.634 eur. |

# BILJEŠKE UZ IZVJEŠTAJ O RASHODIMA PREMA *FUNKCIJSKOJ KLASIFIKACIJI*

Struktura rashoda prema funkcijskoj klasifikaciji je sljedeća:

1. *Ekonomski poslovi* 8,5% ukupnih rashoda, ovu skupinu čine rashodi Uprave za strateško planiranje, vodoopskrbe na otocima, te rashodi administracije i upravljanja Ministarstva. Povećan je relativni udio ove funkcijske skupine u ukupnim rashodima u odnosu na prethodnu godinu kada je iznosio 8%.
2. *Usluge unapređenja stanovanja i zajednice* predstavljaju 91,5% ukupnih rashoda,vezani su za djelatnosti regionalnog razvoja: Operativni program konkurentnost i kohezija, Razvoj potpomognutih područja, Regionalni razvojni projekti, Sufinanciranje EU projekata, Fond za kapitalne projekte na otocima, Fond za razvoj brdsko-planinskih područja. U ovu skupinu rashoda spadaju i rashodi IPA programa teritorijalne suradnje, zatim programi Razvoja otoka i priobalja. Preko ove funkcijske skupine rashoda ostvaruje se temeljna zadaća Ministarstva ravnomjeran regionalni razvoj svih dijelova Republike Hrvatske.

# BILJEŠKE UZ PROMJENE U VRIJEDNOSTI IMOVINE I OBVEZA

Promjene *obujma imovine* na strani *smanjenja* u ukupnom iznosu od 432,17 eur.

Smanjenje *obujma* nefinancijske imovine vezano je za utvrđeni manjak neotpisanog dijela nefinancijske imovine i to: uredski namještaj (stolice), TV prijemnik, te neispravna i zatarjela računalna oprema.

Zagreb, 29. siječanj 2024. godine.

Bilješke sastavio:

Tomislav Čičko, dipl.oec.

 **MINISTAR**

 **Šime Erlić**